Honda on alati olnud keskkonnasõbralike tehnoloogiate osas esirinnas, kuid uue põlvkonna plug-in ehk pistikupesast laetavaid sõidukeid ei kavatse firma küündimatu akuehnoloogia tõttu tootma hakata.    Honda oli üks esimestest, kes tõid masstootmisesse hübriidsõiduki.Tegemist oli Insighti kolmeukselise luukpäraga, millele järgnes ka vesinikuauto FCX Clarity, kirjutab  Motorauthority.com.    «Et akupatareitoitel sõidukid oleks laiemalt levinud ja populaarsemad, peab meie hinnangul akutehnoloogia edasi arenema,» ütles Honda uuringujuht Masaaki Kato Bloombergile antud intervjuus.    Tema arvates ei taga praegune tehnoloogia sama sõidujõudlust nagu bensiinimootoriga sõidukid.    Kato seletas, et tarbijatel on plug-in hübriidide osas kõrged ootused ning et peamine nende taga seisev tehnoloogia - liitiumioonakud - ei paku sellist töökindlust, valikut ega hinda,  mida inimesed tahavad.    Enamik suuri autotootjad töötab uute plug-in hübriidide arendamise kallal, kõige enam on oma plaanidest teada andnud Toyota ja General Motors. General Motors näitas eile Chevrolet Volti tootmisversiooni ning on lubanud tuua auto müüki 2010. aasta lõpuks.    Toyota plaanib oma hübriidiga välja tulla umbes samal ajal.    Honda on aga otsustanud keskenduda tavapärasematele hübriidmudelitele ning töötab parajasti mitme auto kallal, sh on töös uus Insight  (pildil), sportlik CR-Z ja uus Civicu hübriidmudel.    Tarbija24.ee